sukhrobnurali/uzbek-legal-corpus huggingface dataset:
TERI XOM AShYoSINI RESPUBLIKADAN OLIB ChIQIB KETIShNI TAQIQLASh TOʻGʻRISIDA
(decree, 1998-04-16)

Respublika korxonalarini teri xomashyosi bilan taʼminlash maqsadida: 1. Eksport qilish (jumladan MDH mamlakatlariga olib chiqib ketish) taqiqlangan, 1994-yil 21-yanvardagi 745-son Farmon bilan tasdiqlangan (6-ilova) buyumlar va mahsulotlar Roʻyxatiga “Teri xomashyosi (nostandartidan tashqari)” mahsulot turi kiritilsin. 2. Tashqi iqtisodiy aloqalar vazirligi, Oʻzistiqbolstat qoʻmitasi, Davlat soliq qoʻmitasi, “Oʻzbekiston temir yoʻllari” davlat-aksionerlik kompaniyasi, boshqa manfaatdor vazirliklar va idoralar mazkur tartibga soʻzsiz rioya etilishini taʼminlasinlar. 3. Vazirlar Mahkamasining 1994-yil 17-noyabrdagi 558-son qarorining 1-ilovasidagi 10-band ilovaga muvofiq tahrirda bayon etilsin. 4. Ushbu Farmonning bajarilishini nazorat qilish Oʻzbekiston Respublikasi Vazirlar Mahkamasining zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “FUQAROLARGA QARAShLI MOL-MULKNING DAVLAT MAJBURIY SUGʻURTASI TOʻGʻRISIDA” 1993 YIL 23 DEKABRDAGI 609-SON QARORIGA OʻZGARTIRIShLAR KIRITISh HAQIDA
(resolution, 2002-11-27)

Fuqarolik mulkiy manfaatlarini moddiy jihatdan yanada toʻlaroq himoya qilishni taʼminlash maqsadida va Vazirlar Mahkamasining “Fuqarolarga qarashli mol-mulkning davlat majburiy sugʻurtasi toʻgʻrisida” 1993-yil 23-dekabrdagi 609-son qarorining 6-bandiga muvofiq Vazirlar Mahkamasi qaror qiladi: 1. Vazirlar Mahkamasining “Fuqarolarga qarashli mol-mulkning davlat majburiy sugʻurtasi toʻgʻrisida” 1993-yil 23-dekabrdagi 609-son qaroriga quyidagi oʻzgartirishlar kiritilsin: 2-banddagi “pulining har 100 “soʻm-kuponidan” soʻzlari “pulidan foizlar hisobidan” soʻzlari bilan almashtirilsin; 1 va 2-ilovalar yangi tahririda bayon qilinsin (ilova qilinadi). 2. Oʻzbekiston Respublikasi Moliya vazirligi ikki hafta muddatda fuqarolarga qarashli mol-mulkni sugʻurta qilish boʻyicha hisobga olish, toʻlovlarni hisoblash va toʻlash hamda sugʻurta toʻlovini toʻlash tartibi toʻgʻrisidagi yoʻriqnomaga tegishli oʻzgartirishlar kiritsin. 3. Mazkur qaror 1995-yilning 1-yanvaridan amalga kiritilsin. Eslatma: Koʻp qavatli uy-joylardagi xususiylashtirilgan kvartiralar uchun tarif stavkasi sugʻurta pulining 0,3 foizi miqdorida belgilansin.
OʻZBEKISTON RESPUBLIKASI IChKI IShLAR VAZIRLIGI HAQIDAGI NIZOMGA OʻZGARTIRISh KIRITISh TOʻGʻRISIDA
(resolution, 2018-05-04)

Oʻzbekiston Respublikasi Ichki ishlar vazirligining huquq-tartibotni himoya qilish boʻyicha faoliyatini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1991-yil 25-oktabrdagi 270-son qarori bilan tasdiqlangan Ichki ishlar vazirligi haqidagi Nizomga quyidagi oʻzgartirish kiritilsin: 18-bandning ikkinchi xatboshi quyidagi tahrirda bayon qilinsin: “Hayʼat tarkibiga Oʻzbekiston Respublikasi Ichki ishlar vaziri (rais) va uning oʻrinbosarlari lavozimlari boʻyicha, shuningdek, Vazirlikning quyidagi boʻlinmalari rahbarlari kiradilar: Tashkiliy-inspektorlik boshqarmasining boshligʻi; Jinoyat-qidiruv Bosh boshqarmasining boshligʻi; Korrupsiya, reket va terrorizmga qarshi kurash Bosh boshqarmasining boshligʻi; Tergov boshqarmasining boshligʻi; Ichki qoʻshinlar boshqarmasining boshligʻi; Akademiya boshligʻi; Qoraqalpogʻiston Respublikasi Ichki ishlar vaziri; Toshkent shahar Ichki ishlar Bosh boshqarmasining boshligʻi”. 2. Oʻzbekiston Respublikasi Vazirlar Mahkamasining “Oʻzbekiston SSR Ichki ishlar vazirligining hayʼat aʼzolari toʻgʻrisida” 1990-yil 18-oktabrdagi 337-son qarori oʻz kuchini yoʻqotgan deb hisoblansin.
RESPUBLIKADA SAVDONI ERKINLAShTIRISh ChORA-TADBIRLARI TOʻFRISIDA
(resolution, 2021-02-22)

Isteʼmol bozorini oziq-ovqat va nooziq-ovqat tovarlari bilan toʻldirishda savdo tashkilotlarining manfaatdorligini oshirish maqsadida Vazirlar Mahkamasi qaror qiladi: 1. Belgilab qoʻyilsinki, 1995-yil 1-yanvardan boshlab savdo ustamalari tovarlarni tashish, saqlash va sotish xarajatlaridan kelib chiqqan holda savdo korxonalari tomonidan mustaqil ravishda belgilanadi. Oʻzbekiston Respublikasi Moliya vazirligi, Davlat soliq qoʻmitasi savdo ustamalarini belgilash tartibini 10 kun muddatda manfaatdor tashkilotlarga yetkazsin. 2. Chakana savdo tarmogʻida mavjud boʻlishi majburiy boʻlgan oziq-ovqat va nooziq-ovqat tovarlari roʻyxati ilovaga muvofiq tasdiqlansin. Bu bandning soʻzsiz bajarilishi uchun javobgarlik Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari hamda shaxsan Oʻzbekiston Respublikasi Bosh vazirining oʻrinbosari M.3. Usmonov zimmasiga yuklansin. 3. 1995-yil 1-yanvardan boshlab aholiga belgilangan normalarga muvofiq oziq-ovqat va kundalik ehtiyojdagi nooziq-ovqat tovarlarini sotish boʻyicha cheklashlar olib tashlansin. 4. “Oʻzbeksavdo” davlat uyushmasi, Oʻzbekbirlashuv, savdo tarmogʻiga ega boʻlgan vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: savdo korxonalarining yangi egalari bilan shartnomalar tuzilayotganda ilovada koʻrsatilgan tovarlarning erkin savdoda mavjud boʻlishini majburiy ravishda nazarda tutsinlar; tovar resurslarini qidirib topish, isteʼmol bozorini toʻldirish ishlarini davom ettirsinlar, ularning respublika aholisiga uzluksiz sotilishini taʼminlasinlar. 5. Vazirlar Mahkamasining 1991-yil 6-martdagi 59-son, 1991-yil 1-apreldagi 80-son qarorlari, Vazirlar Mahkamasining 1994-yil 26-fevraldagi 98-son qarorining 1 va 7-bandlari, Vazirlar Mahkamasining 1994-yil 30-maydagi 199-f-son farmoyishi 1995-yil 1-yanvardan boshlab oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Bosh vazirning oʻrinbosari M.3. Usmonov zimmasiga yuklansin. 1. Un 2. Makaron mahsulotlari 3. Oʻsimlik yogʻi 4. Qand-shakar 5. Choy 6. Tuz 7. Kir sovun 8. Gugurt
OʻZBEKISTON RESPUBLIKASI VAZIRLAR MAHKAMASINING “DINIY TAShKILOTLAR USTAVLARINI ROʻYXATGA OLISh ROʻYXATGA OLINGANLIK UChUN YIGʻIMLARNI OLISh TARTIBINI VA ULARNING MIQDORLARINI TASDIQLASh TOʻGʻRISIDA” 1991-YIL 18 DEKABRDAGI 313-SON QARORIGA OʻZGARTIRIShLAR KIRITISh HAQIDA
(resolution, 2021-02-22)

Milliy valyutaning joriy qilinishi va diniy tashkilotlarni roʻyxatga olganlik uchun yigʻimlar undirishni tartibga solish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Diniy tashkilotlar ustavlarini roʻyxatga olish haqidagi arizalarni koʻrib chiqish Qoidalarini, roʻyxatga olinganlik uchun yigʻimlarni olish tartibini va ularning miqdorlarini tasdiqlash toʻgʻrisida” 1991-yil 18-dekabrdagi 313-son qarori (Oʻzbekiston Respublikasi QT, 1991-yil, 12-son, 40-modda) ga quyidagi oʻzgartirishlar kiritilsin: 2-banddagi “2000 soʻm”, “1000 soʻm”, “500 soʻm”, “200 soʻm” soʻzlari tegishli ravishda “eng kam ish haqining yigirma baravari miqdorida”, “eng kam ish haqining oʻn baravari miqdorida”, “eng kam ish haqining besh baravari miqdorida”, “eng kam ish haqining ikki baravari miqdorida” soʻzlari bilan almashtirilsin.
JISMONIY ShAXSLARNING MOL-MULKIGA SOLINADIGAN SOLIQ STAVKALARINI TASDIQLASh TOʻGʻRISIDA
(resolution, 1998-02-03)

Oʻzbekiston Respublikasi Oliy Kengashining “Jismoniy shaxslarning mol-mulkiga solinadigan soliqlar toʻgʻrisida”gi Oʻzbekiston Respublikasi Qonunini amalga kiritish tartibi haqida” 1993-yil 28-dekabrdagi qarorini bajarish yuzasidan Vazirlar Mahkamasi qaror qiladi: 1. Jismoniy shaxslarning mol-mulki boʻlgan uy-joylar, kvartiralar, bogʻdorchilik va uzumchilik shirkatlari aʼzolarining bogʻ uychalari, grajdanlar va boshqa imoratlarga solinadigan soliq stavkalari ularni roʻyxatga olish qiymatining 0,25 foizi miqdorida, roʻyxatga olish qiymati boʻlmagan hollarda esa koʻrsatilgan obyektlarning majburiy davlat sugʻurtasi boʻyicha summasining 2,5 foizi miqdorida tasdiqlansin. 2. Motorli qayiqlar, vertolyotlar, samolyotlar va boshqa transport vositalariga (avtomobillar, mototsikllar va boshqa pnevmatik oʻziyurar mashinalar hamda mexanizmlar bundan istisno) solinadigan soliq stavkalari ilovaga muvofiq tasdiqlansin. 3. Oʻzbekiston Respublikasi Kommunal xizmat koʻrsatish vazirligi Moliya vazirligi, Davlat soliq qoʻmitasi bilan birgalikda ikki oy muddatda Jismoniy shaxslar mol-mulkini qayta baholash toʻgʻrisidagi Nizom loyihasini ishlab chiqsin va Vazirlar Mahkamasiga taqdim etsin. 4. Oʻzbekiston Respublikasi Davlat soliq qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari jismoniy shaxslarning mol-mulkiga solinadigan soliqni toʻlovchilarni hisobga olishning toʻliqligini va soliqlarning oʻz vaqtida tushishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
RESPUBLIKA AHOLISIGA VA XALQ XOʻJALIGIGA SOTILADIGAN AVTOMOBIL BENZINI NARXINI OʻZGARTIRISh TOʻGʻRISIDA
(resolution, 1995-04-03)

Neft va uni qayta ishlash mahsulotlari narxlarining oshib borayotganligi munosabati bilan hamda ulardan foydalanishning samaradorligini oshirish maqsadida Vazirlar Mahkamasi qaror qiladi: 1. 1994-yilning 5-dekabridan boshlab aholiga sotiladigan avtomobil benzinining chakana narxi 1 litri uchun 8 soʻm miqdorida belgilansin. 2. Oʻzbekiston Respublikasi Ijtimoiy taʼminot vazirligi belgilangan roʻyxatlar boʻyicha urush qatnashchilari va faxriylari, urush va mehnat nogironlariga oyiga belgilangan 50 litr avtobenzinni chakana narxlarning 50 foizi darajasida imtiyozli narxlarda sotish normasi saqlab qolinsin. 3. Oʻzbekiston Respublikasi Moliya vazirligi bozor va bozordan tashqari fondlar narxlari darajasini muvofiqlashtirgan holda benzinning yangi chakana narxlari preyskurantini tasdiqlasin va uni barcha manfaatdor vazirliklar, idoralar, korxonalar va tashkilotlarga yetkazsin. 4. “Oʻzdavneftmahsulot” davlat-aksionerlik birlashmasi, uning joylardagi organlari, avtomobil benzinini naqd pulga sotadigan avtomobil benzini quyish stansiyalaridagi avtomobil benzini qoldiqlarini 1994-yil 5-dekabrdagi holatiga koʻra qayta baholab chiqsinlar hamda qayta baholashdan tushgan mablagʻlarni oʻzlarining aylanma mablagʻlarini koʻpaytirishga yoʻnaltirsinlar. 5. Oʻzbekiston Respublikasi Vazirlar Mahkamasining 1994-yil 14-oktabrdagi 509-son qarori oʻz kuchini yoʻqotgan deb hisoblansin.
Xoʻjaliklarga ularning ixtiyorida qoldiriladigan paxta tolasini eksport qilishda koʻmaklashish toʻgʻrisida
(resolution, 2021-02-22)

Belgilangan topshiriqning 33 foizi va topshiriqdan ortiqchasi hisobiga xoʻjaliklar ixtiyorida qoldiriladigan paxta tolasini tashqi bozorda sotishda ularga zarur yordam koʻrsatish maqsadida Vazirlar Mahkamasi qaror qiladi: 1. Oʻzbekiston Respublikasi Istiqbolni belgilash va statistika davlat qoʻmitasi, Qishloq xoʻjaligi vazirligi va Moliya vazirligi 1995-yilning 1-yanvarigacha Vazirlar Mahkamasiga 1994-yil hosilidan xoʻjaliklar ixtiyorida qoldiriladigan paxta tolasi hajmi boʻyicha hisob-kitoblarni taqdim etsinlar. 1994-yil paxta xomashyosi hosilini qayta ishlash yakunlari boʻyicha koʻrsatib oʻtilgan hisob-kitoblarga zarur tuzatishlar kiritsinlar. 3. Oʻzbekiston Respublikasi Tashqi iqtisodiy aloqalar vazirligi xoʻjaliklar ixtiyorida qoldiriladigan paxta tolasini eksport qilish uchun litsenziyalarning oʻz vaqtida berilishini taʼminlasin. “Oʻzbekiston temir yoʻllari” davlat-aksionerlik kompaniyasi, Oʻzbekiston Respublikasi Davlat soliq qoʻmitasi xoʻjaliklar tomonidan xorijiy sheriklarga yetkazib beriladigan paxtani yuklab joʻnatish va bojxonada rasmiylashtirish masalalarini tezkorlik bilan hal qilsinlar. 4. Oʻzbekiston Respublikasi Moliya vazirligi, Tashqi iqtisodiy faoliyat milliy banki; xoʻjaliklarga valyuta schyotlari ochishda zarur yordam bersinlar. Har bir xoʻjalik oʻz valyuta schyotiga ega boʻlishiga koʻmaklashsinlar; xoʻjaliklarning valyuta schyotlariga mablagʻlarning oʻz vaqtida oʻtkazilishi, shuningdek, Oʻzbekiston Respublikasi Markaziy banki bilan hisob-kitoblarning belgilangan tartibda amalga oshirilishi ustidan nazorat oʻrnatsinlar. 5. Mazkur qarorning bajarilishini nazorat qilish Bosh vazirning tegishli oʻrinbosarlari zimmasiga yuklansin.
OʻZBEKISTON RESPUBLIKASI FANLAR AKADEMIYALARI AʼZOLARINING GONORARLARI, DOKTORANTLAR VA ASPIRANTLARNING STIPENDIYALARI MIQDORINI OSHIRISH TOʻGʻRISIDA
(resolution, 2025-12-16)

Respublikaning ilmiy salohiyatini saqlash va mustahkamlash, ilmiy faoliyatni ragʻbatlantirish, yuqori malakali ilmiy xodimlar tayyorlash sifatini oshirish hamda olimlar, doktorantlar va aspirantlarni ijtimoiy himoya qilishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi va Oʻzbekiston Qishloq xoʻjaligi fanlari akademiyasining haqiqiy aʼzosi va muxbir aʼzosi unvoni uchun oylik gonorarlar, doktorantlar va aspirantlarning stipendiyalari miqdori shu yilning 1-dekabridan boshlab ilovaga muvofiq belgilansin. Belgilab qoʻyilsinki, unvonlar uchun gonorarlar va stipendiyalar toʻlash bilan bogʻliq xarajatlar budjet mablagʻlari hisobidan amalga oshiriladi. 2. Oʻzbekiston Respublikasi Moliya vazirligi koʻrsatib oʻtilgan maqsadlar uchun zarur mablagʻlar ajratsin. 3. Vazirlar Mahkamasining 1992-yil 20-iyuldagi 332-son va 1993-yil 7-iyundagi 274-son qarorlarning Oʻzbekiston Respublikasi Fanlar akademiyasining va tarmoq akademiyalarining haqiqiy aʼzolari va muxbir aʼzolari unvonlari uchun gonorarlar miqdoriga oid qismi oʻz kuchini yoʻqotgan deb hisoblansin. Nomi Bir oylik gonorar miqdori 1. Fanlar akademiyasining haqiqiy aʼzosi (akademik) Respublikada belgilangan mehnatga haq toʻlashning eng kam miqdorining 3,52 baravari miqdorida 2. Sobiq Oʻzbekiston Qishloq xoʻjaligi fanlari akademiyasining haqiqiy aʼzosi Respublikada belgilangan mehnatga haq toʻlashning eng kam miqdorining 3,52 baravari miqdorida 3. Sobiq Oʻzbekiston Qishloq xoʻjaligi fanlari akademiyasining muxbir aʼzosi Respublikada belgilangan mehnatga haq toʻlashning eng kam miqdorining 2,46 baravari miqdorida
OʻZBEKISTON RESPUBLIKASI AHOLISINING BARChA TURDAGI PENSIYALARINI OShIRISh TOʻGʻRISIDA
(decree, 2020-09-28)

Pensionyerlarni ijtimoiy qoʻllab-quvvatlashni taʼminlash maqsadida: 1. 1994-yilning 1-dekabridan boshlab Oʻzbekiston Respublikasi hududida mehnat pensiyasining eng oz miqdori oyiga 135 soʻm qilib belgilansin. 2. Hozirgi vaqtda amalda boʻlgan barcha turdagi pensiyalar, shuningdek bolalikdan nogironlarga, keksa va mehnatga yaroqsiz fuqarolarga beriladigan nafaqalar miqdori 1,2 baravar oshirilsin. 3. Mazkur Farmonni amalga oshirish bilan bogʻliq xarajatlar Ijtimoiy sugʻurta jamgʻarmasi mablagʻlari hisobidan qoplansin. 4. Ushbu Farmonning bajarilishini nazorat qilish Oʻzbekiston Respublikasining Vazirlar Mahkamasi zimmasiga yuklansin.
ERDAN FOYDALANISh SAMARADORLIGINI OShIRISh TOʻGʻRISIDA
(decree, 2021-04-30)

Respublika yer fondidan foydalanish samaradorligini oshirish, yer maydonlaridan olinadigan daromad oʻsishidan aholining manfaatdorligini kuchaytirish maqsadida: 1. Tuman va shaharlarning hokimliklariga fuqarolarning meros qilib qoldirish sharti bilan umrbod egalik qilishlari uchun yakka tartibda uy-joy qurishga 0,04 gektargacha, shaxsiy yordamchi xoʻjalikni yuritishga 0,06 gektargacha yer maydonini kimoshdi savdosi asosida sotishga ruxsat berilsin. 2. Qoraqalpogʻiston Respublikasida xalq xoʻjaligida foydanilmayotgan yer maydonlari, shuningdek zarar koʻrib ishlayotgan va past rentabelli qishloq xoʻjalik korxonalarining yerlari, tajriba tariqasida, fuqarolarning meros qilib qoldirish sharti bilan umrbod egalik qilishlari uchun kimoshdi savdosi va tanlov asosida sotilsin. Bunda ajratiladigan yer maydonlari sugʻoriladigan yerlarda 5 gektardan va sugʻorilmaydigan yerlarda 15 gektardan oshmasligi zarur. 3. Nazoratni amalga oshirish va yuqorida koʻrsatib oʻtilgan masalalar boʻyicha takliflar tayyorlash hamda ularni tuman hokimliklarining koʻrib chiqishiga kiritish uchun mazkur hokimliklar huzurida Davlat mulki qoʻmitasi, yer tuzish, suv xoʻjaligi, moliya va soliq organlari vakillaridan, shuningdek jamoatchilik vakillaridan iborat maxsus komissiyalar tuzilsin. 4. Banklarga respublika fuqarolarining kimoshdi savdosi asosida yer maydonlari sotib olishlari uchun ularga 5 yilda qaytarish sharti bilan zarur kredit berish tavsiya qilinsin. 5. Belgilab qoʻyilsinki: meros qilib qoldirish sharti bilan umrbod egalik qilish huquqini beradigan order olingandan keyin bir yil davomida foydalanilmagan yer maydonidan uch baravar miqdorda yer soligʻi undiriladi; meros qilib qoldirish sharti bilan umrbod egalik qilish huquqini beradigan order olingandan keyin ikki yil davomida foydalanilmagan yer maydonlari ilgarigi egalari toʻlagan qiymat qaytarib berilgan holda ulardan olib qoʻyiladi. 6. Oʻzbekiston Respublikasining Vazirlar Mahkamasi: bir hafta muddatda mazkur Farmonni bajarishni taʼminlash yuzasidan qaror qabul qilsin; bir oy muddatda Oʻzbekiston Respublikasining amaldagi qonun hujjatlariga tegishli oʻzgartishlar kiritish toʻgʻrisida takliflar tayyorlasin.
“Oʻzbekinvest Interneshnl” va “AIG Uzbekinvest” qoʻshma sugʻurta kompaniyalarini tashkil qilish toʻgʻrisida
(resolution, 2019-12-31)

“Chet el investitsiyalari va chet ellik investorlar faoliyatining kafolatlari toʻgʻrisida”, “Sugʻurta faoliyati toʻgʻrisida” Oʻzbekiston Respublikasi qonunlari, Oʻzbekiston Respublikasi Vazirlar Mahkamasining “Oʻzbekiston Respublikasida investitsiyalarning sugʻurta himoyasini taʼminlashga oid chora-tadbirlar toʻgʻrisida” 1994-yil 13-apreldagi 206-son qaroriga muvofiq, mamlakatimiz va chet el investorlarining iqtisodiy manfaatlarini himoya qilishni taʼminlash, shuningdek, Oʻzbekiston Respublikasida sugʻurtaning zamonaviy tizimini rivojlantirish maqsadida Vazirlar Mahkamasi qaror qiladi: 1. “Amerikan Interneshnl Grup” (“AIG”) bilan: b) ustav sarmoyasi 200 ming AQSH dollarini, shu jumladan: “Oʻzbekinvest” ulushi — 98 ming AQSH dollarini, AIG ulushi — 102 ming AQSH dollarini tashkil etgan “AIG Uzbekinvest” obunaviy agentligi; 2. Quyidagilar asosiy vazifalari etib belgilansin: “Oʻzbekinvest Interneshnl” kompaniyasining Oʻzbekiston Respublikasiga yoʻnaltirilayotgan xususiy chet el investitsiyalarini siyosiy tavakkalchiliklardan sugʻurtaviy himoya qilishni taʼminlash; “AIG Uzbekinvest” obunaviy agentligining sugʻurta shartnomalarini ekspertiza qilish va tuzish boʻyicha “Oʻzbekinvest Interneshnl” kompaniyasining agentligi funksiyalarini amalga oshirish; 4. Oʻzbekiston Respublikasi Moliya vazirligi “Oʻzbekinvest Interneshnl” kompaniyasi va “AIG-Oʻzbekinvest” obunaviy agentligini, roʻyxatdan oʻtkazilgandan keyin 30 kun mobaynida ularning ustav sarmoyalariga badallar summasining 5 foizi miqdorida dastlabki ulush toʻlovini hamda ustav sarmoyasidagi “Oʻzbekinvest” ulushini qolganini teng miqdordagi ulushlar bilan bir yil mobaynida Respublika valyuta fondi hisobidan toʻlasin. 5. Maʼlumot uchun qabul qilinsinki: ustav sarmoyasining tuzilmasiga muvofiq “Oʻzbekinvest — Interneshnl” kompaniyasi direktorlari Kengashining 5 aʼzosidan 4 nafari Oʻzbekiston Respublikasi Moliya vazirligi tomonidan tayinlanadi; “Oʻzbekinvest Interneshnl” kompaniyasi aktivlarini boshqa strategiyasi va shakllari uning direktorlar Kengashi tomonidan belgilanadi. 8. Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi, Tashqi iqtisodiy milliy faoliyat banki, “Oʻzbekinvest” kompaniyasi, yetakchi chet el sugʻurta kompaniyalarini jalb etgan holda, kelgusida qoʻshma sugʻurta kompaniyalarini tashkil qilish ishlarini davom ettirsinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.M. Gʻaniyev zimmasiga yuklansin.
BOLALARNI VAKSINALAR BILAN TAMINLASH CHORA-TADBIRLARI TOʻGʻRISIDA
(resolution, 1994-11-22)

Bolalarni vaksinalar bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, 1995-yildan boshlab, respublikaning budjet istiqbollarida va valyuta rejasida Oʻzbekiston Respublikasi Hukumati bilan Xalqaro bolalar fondi (YUNISEF) oʻrtasida tuzilgan Bitimga muvofiq Oʻzbekistonning hissa qoʻshib qatnashishi hajmlarida bolalarni immunizatsiyalash uchun xarajatlarni nazarda tutsin. 2. Oʻzbekiston Respublikasi Sogʻliqni saqlash vazirligi: “Oʻzbekiston havo yoʻllari” milliy aviakompaniyasini, Bosh bojxona boshqarmasini va “Oʻztashqitrans”ni vaksinaning kelib tushish muddatlari toʻgʻrisida oʻz vaqtida xabardor qilsin; vaksinalarni sovutish talablariga rioya qilgan holda, ularning samarali taqsimlanishini, foydalanilishini, shuningdek, yetkazib berilishini va saqlanishini taʼminlasin; vaksinadan qanday foydalanilayotgani va u bilan qancha bola emlanganligi toʻgʻrisida har oyda Vazirlar Mahkamasiga va YUNISEFning Oʻzbekiston Respublikasidagi Vakolatxonasiga axborot berib tursin. 3. “Oʻzbekiston havo yoʻllari” milliy aviakompaniyasi: vaksinani ortish-tushirish ishlari toʻxtovsiz amalga oshirilishini va uning aeroportda butun saqlash davrida sovutish kameralariga joylashtirilishini taʼminlasin; yukning insonparvarlik xususiyatini hisobga olib, vaksinaning ichki havo yoʻllarida aviakompaniya samolyotlari bilan bepul tashilishiga ruxsat etsin. 4. Oʻzbekiston Respublikasi Bosh bojxona boshqarmasi: insonparvarlik vaksinalarini bojxonada tekshirish va ularni Respublikaga oʻtkazish masalalarini tezkorlik bilan hal qilsin; yuqorida koʻrsatilgan yuklarni va kuzatib keluvchi shaxslari bojxona poshlinalari, yigʻimlar va boshqa soliq boʻlmagan toʻlovlardan ozod qilsin. 5. Oʻzbekiston Respublikasi Tashqi ishlar vazirligi, Ichki ishlar vazirligi insonparvarlik vaksinalarini yetkazib beruvchi tashkilotlarning viza olishlariga yordam koʻrsatsinlar va ularni konsullik va viza yigʻimlaridan ozod qilsinlar. 6. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Ijtimoiy masalalar va madaniyat boʻlimiga yuklansin.